Danas ćemo učiti OPSEG TROKUTA.

Otvorite 68.stranicu u udžbeniku i riješite rubriku ZNAM.

Potom promotrite zadatak ispod u žutom okviru. Nacrtan je trokut ABC čije duljine stranica iznose 5cm, 9cm i 10cm. Kolika je ukupna duljina svih stranica trokuta ABC?

5cm+9cm+10cm=24cm

Ukupna duljina svih stranica trokuta ABC je 24cm.

Zbroj duljina svih stranica nekog trokuta zovemo OPSEG TROKUTA.

Oznaka za opseg je malo slovo o.

O=5cm+9cm+10cm=24cm

Zapišite u bilježnicu naslov:

OPSEG TROKUTA

OPSEG TROKUTA: zbroj duljina njegovih stranica.

Nacrtajte raznostraničan trokut i pokraj njega napišite da je opseg raznostraničnog trokuta o=a+b+c

Nacrtajte jednakokračan trokut i napišite da je opseg jednakokračnog trokuta 0=a+b+b, odnosno o=a+2 puta b

Nacrtajte jednakostraničan trokut i napišite da je opseg jednakostraničnog trokuta o=a+a+a, odnosno o=3 puta a

Sad riješite 69.stranicu u udžbeniku, a potom i 59. Str. u zz.